open-index/open-wikipedia-markdown huggingface dataset:
STS-32

**STS-32** var en romferd NASA gjennomførte mellom 9. januar og 20. januar 1990 med romfergen Columbia. STS-32 var den 33. ferden i romfergeprogrammet til NASA og Columbias niende. 

## Mannskap

*  Daniel C. Brandenstein, Kommandør (3)
*  James D. Wetherbee, Pilot (1)
*  Bonnie J. Dunbar, Oppdragspesialist (2)
*  Marsha S. Ivins, Oppdragspesialist (1)
*  G. David Low, Oppdragspesialist (1)

## Høydepunkter og oppsummering
STS-32 var opprinnelig planlagt til å starte 18. desember 1989, men ble utsatt på grunn av elektroniske problemer. Neste oppskytning, som var planlagt til 8. januar 1990, ble utsatt på grunn av været. Til slutt kunne oppskytningen finne sted 9. januar 1990. Oppdraget var å utplassere en kommunikasjonssatellitt, Syncom IV-F5, og å hente inn NASAs Long Duration Exposure Facility (LDEF).

## Galleri

Image:1990 s32 Liftoff.jpg|Utskytng av STS-32.
Image:1990 s32 LDEF and Columbia over Namibia.jpg|STS-32 over Namibia.
Image:STS-32 Return to KSC - GPN-2000-000677.jpg|STS-32 landing.


## Referanser




## Eksterne lenker
* NASAs oppsummering 
* STS-32 Videohøydepunkter
SarahPAC

**SarahPAC** er en politisk handlingskomité (engelsk: Political action committee), stiftet og ledet av tidligere guvernør i Alaska og visepresidentkandidat i 2008, Sarah Palin. Komiteen ble grunnlagt i 2009 som følge av at Palin fratrådte sitt verv som guvernør i Alaska. Komiteen bifaller kandidater til ulike kontorer, organiserer deretter lokale grupper USA som i sin tur bistår kandidaten under valgkampen. Komiteen er finansiert av donasjoner fra bedrifter, enkeltpersoner og organisasjoner. I forbindelse med kongress- og senatsvalget i 2010, samlet SarahPAC inn $ USD. I forbindelse med presidentvalgkampen i 2012, samlet komiteen inn $ USD.

## Kongress- og sentatsvalget i 2014
I forbindelse med valget i 2014, bifalt SarahPAC kandidat til senatet Joni Ernst fra Iowa, kandidat til kongressen Lizbeth Benacquisto fra Florida, kandidat til senatet Karen Handel fra Georgia, kandidat til senatet Julianne Ortman fra Minnesota, kandidat til senatet Ben Sasse fra Nebraska, kandidat til senatet T. W. Shannon fra Oklahoma, kandidat til senatet Chris McDaniel fra Mississippi, kandidat til senatet Tim Scott fra Sør-Carolina, guvernørkandidat Gregg Abbott i Texas og kandidat til kongressen Katrina Pierson fra Texas.

## Referanser


## Eksterne lenker
*
Ulrik Saltnes

**Ulrik Saltnes** (født 1992) er en norsk fotballspiller som spiller for . 

Saltnes er midtbanespiller og spiller primært som indreløper, men kan også spille sentral midtbane og midtstopper.

## Spillerkarriere
Saltnes startet karrieren i Brønnøysund IL, og debuterte i ung alder på A-laget. I 2010 var han på et treningsopphold i Rosenborg, før han ble en del av juniorlaget til Bodø/Glimt. Han fikk A-lags debuten i Bodø/Glimt da han i 2011 kom inn rett før slutt i cupkampen mot Sortland og scoret.

Etter 2016-sesongen hadde Saltnes så å si bestemt seg for å legge opp som fotballspiller, i en alder av 24 år. Etter flere sesonger hvor han ikke hadde klart å etablere seg i laget, samtidig som han slet med psyken og var lei av fotball. Da Kjetil Knutsen kom inn i Bodø/Glimt samme vinter, utfordret han Saltnes mentalt og anbefalte han å ta i bruk mental trening. Samtalene med mental trener og tidligere jagerflypilot Bjørn Mannsverk hjalp til å finne motivasjonen tilbake, og i 2017-sesongen fikk han omsider sitt gjennombrudd som en av Glimts beste spillere i opprykket til Eliteserien.

Saltnes ble etter hvert utnevnt til kaptein for Bodø/Glimt, og i 2020 var han sammen med Patrick Berg kaptein på laget som sikret klubbens første seriegull i historien.

## Klubbstatistikk
*Oppdatert per 7. august 2022.*

## Meritter
### Klubb
**Bodø/Glimt**
* Seriesølv Eliteserien 2019
* Seriemester Eliteserien 2020
* Seriemester Eliteserien 2021
* Seriemester Eliteserien 2023
* Seriemester Eliteserien 2024

## Referanser


## Eksterne lenker
* 
* Griper sjansen
Martin Rønning Ovenstad

**Martin Rønning Ovenstad** (født 1994) er en norsk fotballspiller som spiller for .

Han har tidligere spilt for  og . Han debuterte for Mjøndalen mot  25. april 2010 og skåret sitt første mål for klubben 16. mai 2011 mot Sandnes Ulf. Før 2012-sesongen dro Ovenstad til . I sin første sesong i klubben spilte han tre kamper, mens han i 2013 var på banen i 13 seriekamper, da laget vant Eliteserien. Han fikk deler av 2014-sesongen spolert på grunn av sykdom.

## Meritter
;Strømsgodset
* Tippeligaen (1): 2013

## Referanser


## Eksterne lenker
* 
* Spillerprofil altomfotball.no
Federal Election Commission

**Federal Election Commission** (**FEC**) er et tilsynsorgan som ble grunnlagt i 1975 av den amerikanske kongressen for å håndheve reguleringen av valgkampfinansiering i USA. Kommisjonen ble opprettet i forbindelse med en endring i Federal Election Campaign Act som ble vedtatt i 1975. Den beskriver kommisjonens oppgaver som «å offentliggjøre finansiell valgkampinformasjon, å håndheve bestemmelsene i loven om grensene for og forbud mot bidrag, og å overvåke den offentlige finansieringen av presidentvalget.»

## Medlemskap
Kommisjonen består av seks medlemmer, som oppnevnes av USAs president og velges av det amerikanske senatet. Hvert medlem tjenestegjør i en periode på seks år, og to seter er på valg hvert år. Det er vedtatt ved lov at ikke mer enn tre kommissærer kan være medlemmer av samme politiske parti, og minst fire stemmer er nødvendig for at vedtak i kommisjonen skal være gyldig. Kritikere av kommisjonen hevder at denne strukturen fører jevnlig til vranglåser på tre stemmer, men andre hevder at slike vranglåser er et relativt sjeldent fenomen, og vanligvis basert på prinsippet heller enn partiskhet.

## Kritikk
Kritikere av FEC, inkludert støttespillere av valgkampreformer som Common Cause og Democracy 21, har klaget over at det er et klassisk eksempel på "regulatory capture", som oppstår når reguleringene tjener interessene til de reguleringene i utgangspunktet var myntet på. FECs tverrpolitiske struktur gjør byrået "tannløst". Kritikerne hevder også at de fleste FEC straffer for brudd på valgloven, først blir sanksjonert mot etter selve valget er gjennomført som ugjerningen skjedde i tilknytning til. I tillegg har noen kritikere hevdet at kommissærene har en tendens til å opptrer som en forlenget arm av "det etablerte" politiske miljøet ved utstedelse av kjennelser og utforming av forskrifter. Andre påpeker imidlertid at kommissærene sjelden er delt jevnt langs de politiske linjene, og at problemene med responstid kan være symptomatisk for systemet. Prosessen i behandlinger av klager - inkludert tiden for den tiltaltes tid til å svare for anklagene, tiden til å etterforske og engasjere seg i juridisk analyse, og til slutt, hvor berettiget, påtale - tar nødvendigvis langt lengre enn den relativt korte perioden en politisk kampanje tar.

På samme tid, sier andre kritikere, som for eksempel tidligere FEC formann Bradley A. Smith og Stephen M. Hoersting, direktør for Center for Competitive Politics , forfølger regelverket altfor aggressivt, og krenker ytringsfriheten

## Referanser

## Eksterne lenker
*
Ole Fladagers gate (Oslo)

**Ole Fladagers gate** (1, 4-12) er en gate på Majorstuen i Oslo. Den går fra Industrigata i øst til forbi Dybwads gate, og det er trapper ned til Neuberggata. Gaten ligger i flukt med Middelthuns gate og var opprinnelig regnet som en del av den, men fikk sitt nåværende navn i 1972 etter billedhuggeren Ole Fladager. Bebyggelsen er av varierende alder.

## Kilder
* 

## Eksterne lenker
*
Guéckédougou

**Guéckédougou** eller **Guéckédou** er en by i det sørlige Guinea nær grensene til Sierra Leone og Liberia. 

Den hadde en befolkning på 79.140 innbyggere i 1996, men har vokst kraftig etter borgerkrigene, og hadde i 2008 anslagsvis 221.715 innbyggere. Det var mange kamper i dette området under borgerkrigen 1999–2003 og borgerkrigen i Sierra Leone i 2000 og 2001. 

Byen har et stort ukentlig marked som tiltrekker handelsfolk fra det sørlige Guinea, Sierra Leone, Liberia og Elfenbenskysten.

## Referanser


## Eksterne lenker
* 
* "Protests as Guinea strike resumes", BBC news, 12 February, 2007
Stavmikser

**Stavmikser** er et avlangt nett- eller batteridrevet kjøkkenredskap i stavformat. I det vesentlige oppfyller det de samme funksjoner som en kjøkkenmikser, men på grunn av formen er det bedre egnet til arbeider av enklere karakter. En stavmikser kan mikse, hakke, mose og vispe. Den har etter hvert blitt svært populær både på restauranter og hjemme.

I håndtaket på apparatet der det en kraftig elektromotor med høyt omdreiningstall (ca. 10.000 bis 12.000/min, delvis også opp til 20.000/min). Denne motoren driver en roterende kniv ved den underste enden av apparatet.

1950 ble et patent for et «appareil ménager portatif» (bærbart kjøkkenapparat) anmeldt av sveitseren Roger Perrinjaquet. 1954 solgte han patentet til firmaet ESGE AG, som siden har produsert den opprinnelige stavmikseren under merkenavnet «bamix», en forkortelse for «battre et mixer» (vispe og mikse).

## Referanser


## Eksterne lenker
*
Macenta

**Macenta** er en by i det sørøstlige Guinea, beliggende tett ved grensen til nabolandet Liberia. Byen har et innbyggertall (per 2008) på cirka 88&nbsp;000.

## Litteratur
* Domi Jean-Marie Dore: *La résistance contre l'occupation coloniale en Région Forestière : Guinée 1800-1930*, L'harmattan, Paris, 2005, 312 s. 

## Diskografi
* *Chant polyphonique des femmes toma à Macenta* (2'23 og 3'53) og *Rythmes de jeunes filles toma à Macenta* (58 s), i Daniela Langer, *Guinée : récits et épopées*, Radio-France, Paris ; Harmonia Mundi, Arles, 1992 (enregistrements décembre 1986, Guinée) ; CD + brochure
Politisk handlingskomité

En **politisk handlingskomité** (engelsk: ***political action committee***, forkortet **PAC**) er i USA en type organisasjon som samler inn valgkampbidrag fra støttespillere, og donerer disse midlene for å kjempe for eller mot en eller flere kandidater, innbyggerinitiativ eller lovgivning. På føderalt nivå, blir en organisasjon en PAC når den mottar eller bruker mer enn 1000 USD i den hensikt å påvirke et føderalt valg, jamfør Federal Election Campaign Act. 

## Historie
I 1947, som en del av Taft-Hartley Act, vedtok den amerikanske kongressen et forbud mot at fagforeninger eller selskaper kunne bruke penger til å påvirke føderale valg, og forbud for fagforeninger fra å bidra til kandidatkampanjer (en tidligere lov, 1907 Tillman Act, hadde allerede etablert forbud mot at selskaper kunne bidra til kampanjer). Som svar på disse begrensningene opprettet Congress of Industrial Organizations (CIO) en ny organisasjon kalt Political Action Committee. Dette var den første politiske handlingskomiteen.

I 1971 vedtok den amerikanske kongressen Federal Election Campaign Act. I 1974 endret de loven, definerte hvordan en PAC kunne operere, og etablerte Federal Election Commission (FEC) for å håndheve reguleringene. I 1974 la de også inn endringer som begrenset hvor mye penger som kunne gis direkte til en kongresskampanje, noe som førte til en drastisk økning i antall komiteer ettersom kampanjene endret sine innsamlingsmetoder.

## Se også
* SarahPAC
* RightNOW Women PAC

## Referanser


## Eksterne lenker
*
Liste over kriger Sveits har deltatt i

Denne artikkelen er en ufullstendig **liste over kriger og konflikter [[Sveits]] har deltatt i** siden grunnleggelsen av det opprinnelige sveitsiske edsforbundet.

## Det sveitsiske edsforbundet

### Framveksten (1291−1523)

### Reformasjonen (1523−1648)

### Ancien Régime (1648−1798)

## Napoleonstiden og restaurasjonen (1798−1848)

## Sveits som en føderal stat

## Se også
*Sveits' militærhistorie
*Den sveitsiske hæren
Boké (prefektur)

**Boké** er et prefektur i det vestlige Guinea, hovedstad i regionen med samme navn, og beliggende nær grensen til nabolandet Guinea-Bissau.
Fearnleys gate (Oslo)

**Fearnleys gate** (5, 2-10) er en gate på Majorstuen i Oslo. Den går fra Majorstuveien og til Professor Dahls gate like ved Vestkanttorvet, og er enveiskjørt i nevnte retning.

Gaten fikk navn i 1879 etter maleren Thomas Fearnley. Bebyggelsen er av varierende alder og type.

## Kilder
* Oslo byleksikon: Fearnleys gate

## Eksterne lenker
* 
* Fearnleysgate.no
Valderrubio

**Valderrubio** er en by og kommune i det sørøstlige Spania, i provinsen Granada. Kommunen har  innbyggere (2021).

## Referanser


## Eksterne lenker
*
Allround-NM på skøyter 1952 for damer

**Allround-NM på skøyter 1952 for damer** ble avholdt 2. og 3. februar 1952 på Øya stadion i Trondheim.Teknisk arrangør var Trondhjems Skøiteklub.
 
Norgesmester ble Randi Thorvaldsen, IF Liv.

## Sammenlagt

:* = vinner på grunn av minst tre distanseseire.

## Kilder
* 
* 

## Eksterne lenker
*
Karen Handel

**Karen C. Handel** (født 18. april 1962) er en amerikansk politiker, forfatter og tidligere direktør for myndighetskontakt ved Susan G. Komen for the Cure.

Hun var statssekretær for Georgia fra januar 2007 til januar 2010, da hun trakk seg for å stille til valg, uten hell, for det republikanske partiet i USA i nominasjonskampen i forkant av guvernørvalget i Georgia, 2010.

I 2011, ble Handel utnevnt visepresident for myndighetskontakt ved Susan G. Komen for the Cure, en ledende veldedig stiftelse i kampen mot brystkreft, men trakk seg 7. februar 2012, etter stiftelsens kontroversielle avgjørelser om å avslutte, og deretter gjenopprette, finansieringen av Planned Parenthood.

Karen Handel stiller til valg til det amerikanske sentatet som representant for Georgia, på vegne av det republikanske partiet i USA, i sentatsvalget i 2014. Handels kandidatur har blitt bifalt av blant annet Sarah Palin og hennes kampanje blir støttet av Palins politiske handlingskomité, SarahPAC.

## Referanser


## Eksterne lenker
* 
* 
*
Maries gate (Oslo)

**Maries gate** (5-9, 6-12) er en gate i grenseområdet mellom Frogner og Majorstuen i Oslo. Den tar av på skrå fra Majorstuveien og krysser Neuberggata og Jacob Aalls gate. Det finnes også et lite stykke på nordsiden av Kirkeveien. Det er imidlertid ikke mulig å krysse Kirkeveien her, så det nordlige stykket nås bare fra Kirkeveiens vestgående løp. For øvrig er det gangveiforbindelse til en rekke andre gater i området.

Gaten fikk navn i 1879 etter Marie Samson, hvis mann Louis Samson eide en rekke eiendommer i området. Stykket mellom Majorstuveien og Neuberggata het tidligere Teklas gate etter Marias svigermor Tekla Samson.

## Kilder
* 

## Eksterne lenker
*
Andreas Claussen

**Andreas Claussen** (født 4. juli 1883 i Trondheim, død 24. oktober 1957 samme sted) var en høyesterettsadvokat, riksmeklingsmann og idrettsleder. Videre var han aktiv i Venstre, og var medlem i Trondheim bystyre i 1929–1931.

Claussen var blant de fremste skrankeadvokatene i mellomkrigstida, og dessuten i årene etter andre verdenskrig. Like etter at krigen kom til Norge, oppnevnte Johan Cappelen, fylkesmannen i Sør-Trøndelag, Andreas Claussen til leder for et midlertidig administrasjonsorgan. Han ble avsatt av nazistene samme høst, men fortsatte advokatpraksisen sin. Han deltok også i den sivile motstandsbevegelsen i Trondheim fram til han ble arrestert i 1942, og satt i Falstad fangeleir og etterhvert på Grini fangeleir fram til frigjøringa i mai 1945.

I tillegg til å være president i Norges Skøiteforbund (NSF) som representant fra Trondhjems Skøiteklub så hadde han kontinuerlige verv for NSF 1913–1921, samt at han var medlem av NSFs første lovkomité, *Lovkomitéen av 1916* sammen med Yngvar Bryn og komitélederen Martinus Lørdahl. Han var varamedlem til International Skating Unions styre i perioden 1921–1925.

Claussen ble utnevnt til kommandør med stjerne av St. Olavs Orden i 1935.

## Referanser




## Eksterne lenker
* 
*
Striasjon (geologi)

I strukturgeologien er **striasjoner** lineære furer i en bar fjell- eller steinoverflate som er dannet av forkastningsbevegelse. Retningen til disse striasjonene definerer bevegelsesretningene i forkastningsplanet.

Lignende striasjoner kan oppstå også i områder som opplever interglasial, og de kalles da skuringsstriper eller skuringslineasjoner.

Striasjoner kan også være et vekstmønster eller en krystallform (habitus) som kommer frem på overflaten av visse mineraler. Svovelkis, feltspat, kvarts, turmalin og sinkblende er eksempler på mineraler som kan ha slike striasjoner.
Curaçaos kvinnelandslag i fotball

**Curaçaos kvinnelandslag i fotball** representerer Curaçao i internasjonal fotball for kvinner.

Curaçao ble dannet etter at De nederlandske Antiller ble oppløst i 2011. Landslaget har ikke hatt noen offisielle kamper per april 2014, delvis fordi det ikke har vært noen turneringer der de har kunnet delta ettersom de ikke rakk kvalifiseringen til VM i 2011, og CONCACAF Gold Cup for kvinner ikke er arrangert siden 2010.

Imidlertid har U20-landslaget spilt kvalifisering til den karibiske turneringen for kvinner, der de tapte alle tre kampene mot henholdsvis Jamaica U20 (0-8), Cuba (0-6) og Bermuda (0-3).

## Se også
* CONCACAF
* CONCACAF Gold Cup for kvinner
* Liste over kvinnelandslag i fotball

## Referanser
Julianne Ortman

**Julianne E. Ortman** (født 1962) er en amerikansk politiker fra Minnesota og medlem av senatet i Minnesota. Ortman er medlem av det republikanske partiet i USA, og representerer det 47. distriktet i delstatssenatet, som omfatter deler av Carver County, Minnesota i de sørvestlige Minneapolis-Saint Paul byområdet. Ortman stiller til valg for det republikanske partiet i senatvalget i USA, 2014.

## Senatet i Minnesota
Ortman ble først valgt inn i Senatet i 2002, og ble gjenvalgt i 2006, 2010 og 2012. Hun fungerte som assisterende minoritetsleder i løpet av perioden 2007-2008. Den 3. januar 2012 ble Ortman utnevnt til Deputy Majority Leader av daværende Majority Leader Dave Senjem. Ortman erstattet senator Geoff Michel, som mistet sin stilling i forbindelse med en omrokering av det republikanske lederskapet som en følget av fratredelsen til tidligere majoritetsleder Amy Koch.

## Senatvalget i 2014
Den 3. august 2013 kunngjorde Ortman at hun ville stille til valg som senator på vegne av Minnesota til senatet.

Ortmans kandidatur ble bifalt av Sarah Palin i mars 2014, og kampanjen hennes får støtte av Palins politiske handlingskomité SarahPAC.

Ortmans kandidatur er også bifalt av den konservative organisasjonen Citizens United som er blitt ikonisk for sitt søksmål mot Federal Election Commission som omtales som en "gamechanger" i amerikansk politikk (se Citizens United v. Federal Election Commission). Minnesota Tea Party Alliance vurderer også Ortman som en av to kandidater som vil få deres støtte.

## Referanser


## Eksterne lenker
* 
* Profil på sentatet i Minnesotas hjemmeside 
* Offisiell Facebook-side
* Twitter-konto
Langrenn under Paralympiske vinterleker 2014 – 15 km kvinner

## Resultater
### Synshemede

### Stående

## Eksterne lenker
* Offisiell resultatside synshemede 
* Offisiell resultatside stående
Speiding for Gutter

**Speiding for gutter** eller **Speiding: håndbok for oppøving i god samfunnsånd gjennom friluftsliv** er den første boka om speiderbevegelsen, og blant de ti mest solgte bøkene. Den ble utgitt i 1908, og ble skrevet og illustrert av Robert Baden-Powell. Boka kom ut i seks deler, og én del kom ut hver 14. dag, fra januar til mars 1908.

## Videre historie
Boka var en stor suksess, og Baden-Powell oppførte et sentralspeiderkontor hvor de som ville bli speidere kunne registrere seg. På slutten av 1908 var det 60 000 speidere, og bevegelsen begynte å spire rundt omkring i det britiske samveldet. Det første nasjonale speidermøtet fant sted i september 1909 i Crystal Palace i London, og omkring 10 000 speidere møte opp. Blant disse var også en gruppe jenter som kalte seg for «*the Girl Scouts*»  (*jentespeiderne*). Disse ble en egen gruppe i 1910.

## Kapitlene i boka

## Referanser


## Litteratur

## Eksterne lenker
*  «The Dump». Den engelske versjonen av *Speiding for gutter* kan lastes ned fra denne sida.
* «Scouting for boys» - Speiderhistorisk leksikon
*  «What would Baden-Powell do?»
Svein Molaug

**Svein Geirfinn Molaug** (født 9. desember 1914 i Stavanger, død 27. februar 2007 i Oslo) var en marinarkeolog, museumsmann og kulturhistoriker. Han er særlig kjent for sin tid som leder av Norsk Sjøfartsmuseum i Oslo, hvor han la ned stor innsats for å synliggjøre den gamle kystkulturen i Norge. I 1985 ga han ut tobindsverket «Vår gamle kystkultur».

## Liv og virke
Molaug var sønn av en lærer i Stavanger. Han var elev ved Kongsgård skole i Stavanger og tok til å studere ved Universitetet i Oslo, etter at han hadde unnagjort militærtjenesten. Han tok magistergraden i kunsthistorie i 1946, men før den tid hadde han fungert som fylkeskonservator i Vestfold i perioden 1944-45. Fra 1947 var han konservator ved Norsk Folkemuseum i Oslo, der han hadde ansvar for by- og bygdesamlingene.

I 1956 ble Molaug ansatt som direktør ved Norsk Sjøfartsmuseum i Oslo. Gjennom sine 28 år som leder for museet la han ned en formidabel innsats. Han fornya sjøfartshistorien og skapte begrepet «kystkultur». Han fikk engasjert mange lokallag og -miljø langs kysten, deriblant lokale dykkerklubber, som var aktive deltakere ved marinarkeologiske søk. I tillegg sørget han for å få gjort en mengde intervjuer med gamle seilskutefolk og andre som hadde hatt sitt virke langs kysten.

I 1967 ledet Molaug sammen med Arne Emil Christensen en marinarkeologisk utgravning av fregatten «Lossen». Utgravningen var en av den første i sitt slag i Norge og vakte også internasjonal oppmerksomhet, ettersom dykking med SCUBA-utstyr fortsatt var relativt nytt. Utgravningen av «Lossen» var en av de første større vitenskapelige undervannsutgravningene her til lands og var med på å etablere norsk marinarkeologi som et fagfelt.

Gjennom åra skrev Molaug en rekke artikler om folkekunst, kulturhistorie og marinarkeologi. Hovedverket, tobindsverket «Vår gamle kystkultur» fra 1985, regnes som et standardverk om levevis i norske kystsamfunn og har siden utgivelsen kommet ut i flere opplag.

## Utgivelser
* Svein Molaug og Rolf Scheen Fregatten «Lossen»- Et kulturhistorisk skattkammer 1983 ISBN 82-90089-12-0
* Svein Molaug Vår gamle kystkultur 1985 ISBN 8250421779

## Referanser


## Kilder
*
Allround-NM på skøyter 1950 for damer

**Allround-NM på skøyter 1950 for damer** ble avholdt 25. og 26. februar 1950 på Gjøvik stadion i Gjøvik.Teknisk arrangør var Gjøvik Skøiteklub.
 
Norgesmester ble Randi Thorvaldsen, IF Liv.

## Sammenlagt

:* = vinner på grunn av minst tre distanseseire.

## Kilder
* 
* 

## Eksterne lenker
*
STS-36

**STS-36** var en romferd NASA gjennomførte mellom 28. februar og 4. mars 1990 med romfergen Atlantis. STS-36 var den 34. ferden i romfergeprogrammet til NASA og Atlantis' sjette. 

## Mannskap

*  John O. Creighton, Kommandør (2)
*  John H. Casper, Pilot (1)
*  Richard M. Mullane, Oppdragspesialist (3)
*  David C. Hilmers, Oppdragspesialist (3)
*  Pierre J. Thout, Oppdragspesialist (1)

## Høydepunkter og oppsummering
STS-32 var opprinnelig planlagt til å starte 22. februar 1990, men ble utsatt på grunn av sykdom hos mannskapet og dårlig vær. Neste oppskytning, som var planlagt til 25. februar 1990, ble utsatt på grunn av været. Til slutt kunne oppskytningen finne sted 28. februar 1990. Oppdraget var unikt på den måten at inklinasjonsvinkelen var 62 grader, i motsetning til andre flygninger der inklinasjonen ikke overgitt 57 grader. Dette var på grunn av at avleveringen av satellitten de hadde med krevde dette. Dette førte til en midlertidig dispensasjon av reglene om oppskyting over land, og Atlantis' utskytningsbane gikk over både Cape Hatteras, Cape Cod og delvis inn i Canada. Hva lasten besto av er hemmeligstemplet.

## Galleri

Image:STS-36 Launch.jpg| Oppskytning
Image:Alexandria egypt.jpg| Bilde over Egypt
Image:STS-36 Crew Egress.jpg| Mannskapet returnerer


## Referanser




## Eksterne lenker
* NASAs oppsummering
Pockau-Lengefeld

**Pockau-Lengefeld** er en fjellby langs Silberstraße i Erzgebirgskreis i Direktionsbezirk Chemnitz i den sørlige delen av Fristaten Sachsen. Bykommunen ble opprettet 1. januar 2014 gjennom en sammenslåing av den tidligere landkommunen Pockau og bykommunen Lengefeld. Kommunen hadde 8&nbsp;157 innbyggere den 31. desember 2012.
## Referanser


## Eksterne lenker
*
Brannmannsløft

**Brannmannsløft** er en løfteteknikk utviklet for at en person enklest mulig skal kunne bære en hardt skadet eller bevisstløs person i sikkerhet ved kritske situasjoner.
Løftet ble først brukt av brannmenn for å frakte hardt skadede personer ut av kritiske situasjoner, derav navnet. I senere tid er teknikken også tatt opp av det militære og i livredning. Avarter av teknikken har også funnet vei inn i kampsport og selvforsvar.
Citizens United

**Citizens United** er en konservativ ikke-statlig organisasjon i USA. Nåværende president og styreformann er David Bossie. Citizens United vant over Federal Election Commission i USAs høyesterett i saken Citizens United v. Federal Election Commission om valgkampfinansiering. Utfallet åpnet opp for etableringen av «Super PACs», uavhengige politiske handlingskomiteer som er unntatt de tradisjonelle reguleringene om valgkampfinansiering.

Citizens United beskriver sin misjon å kjempe for å gjenvinne «borgernes kontroll» over de politiske myndighetene og å «hevde amerikanske verdier er begrenset myndighetsutøvelse, næringsfrihet, sterke familier, og nasjonal suverenitet og sikkerhet.» For å oppfylle målet, nytter Citizens United ulike markedsføringsmetoder, blant annet TV-reklamer og finansiering av helaftens dokumentarer som passer inn i deres diskurs.

## Referanser
Lavnivåspråk

Begrepet **lavnivåspråk** brukes i programmering som en motsetning til høynivåspråk. Et lavnivåspråk er vanligvis et programmeringsspråk som er ett *maskinnært* eller *maskinvarenært* språk, for eksempel assemblerspråk, som ligger nært maskinkoden til en bestemt maskinvare, men noen ganger også for eksempel ''C'', som i bestemte sammenhenger er mindre abstrakt og mer primitivt enn andre høynivåspråk.

At det ligger ligger nært en bestemt maskinkode betyr at noen kommandoer i programmeringsspråket er de samme som brukes av prosessoren selv. Dette gjelder for eksempel registernavn og manipulasjoner av disse, og å gjøre bitvise operasjoner slik som logisk AND for å lese og skrive registerverdiene.

Bruk av et lavnivåspråk krever generelt mer tid og leder lettere til programmeringsfeil enn bruken av et høynivåspråk. Fordelen er at programmereren har god kontroll over hvordan programmet forholder seg, og en erfaren programmerer kan dermed utnytte den tilgjengelige maskinvaren bedre. I datamaskinenes barndom på 1950-1970-tallet var lavnivåspråk en vanlig måte å utvikle visse typer av programvare der kravene til effektivitet var høye, eksempelvis operativsystemer eller styreprogrammner i telefonsentraler. I dag reserveres lavnivåspråk for bestemte deler av operativsystemene.

For eksempler på lavnivåspråk, se forth, som noen ganger også kan betraktes som et høynivåspråk, og assembler.
Runar Espejord

**Runar Espejord** (født 1996) er en norsk fotballspiller som spiller for . 

Espejord er angrepsspiller og fungerer primært som en midtspiss. Espejord ble tatt opp i A-stallen til TIL før 2013-sesongen.

Han fikk sin debut i cup-kampen mot  den 29. mai 2013. Han spilte også fire gruppespilskamper i Europaligaen. Espejord spilte første kamp i Tippeligaen 12. mai 2015, da Tromsø IL tapte 4–​5 for .

Runar Espejord er sønn av tidligere fotballspiller og basketballspiller Lars Espejord.

Den 25. mars 2019 skrev han under en ny toårskontrakt med Tromsø ut 2022.

## Referanser


## Eksterne lenker
*
Thyholm

**Thyholm** er en halvøy i Danmark. Den utgjør den sørligste delen av Thy og ligger i Limfjorden nord for Struer. Thyholm er forbundet med Nørrejyske Ø og resten av Thy via den smale landtangen Draget. Mot sør fører Oddesundbroen til resten av Jylland, og mot øst danner en demning forbindelse til Jegindø.

Thyholm og Jegindø er nå en del av Struer kommune i Region Midtjylland. Fra 1970 til 2006 var Thyholm kommune en av de minste kommunene i Danmark og inngikk i Ringkjøbing amt. Historisk er Thyholm en del av Refs herred og inntil 1970 hørte området til Thisted amt.
Br. Torkildsen Orgelbyggeri

**Br. Torkildsen Orgelbyggeri AS** (opprinnelig *Brødrene Torkildsen Orgelbyggeri*) er Norges eldste orgelbyggeri, etablert av brødrene Iver og Peder Torkildsen i 1882.  Firmaet ble i 1945 organisert som et aksjeselskap under det nåværende navnet.

Opprinnelig produserte Torkildsen-brødrene physharmonika og trøorgler, over  ble levert fram til 1914. Det første pipeorgelet ble levert til Åsen kirke i 1895. Firmaet vedlikeholder orglene i Nidarosdomen, og restaurerte i 1915 kirkas Steinmeyerorgel.

Orgelbyggeriet holder til i de opprinnelige lokalitetene i Åsen sentrum i Levanger, et ombygd meieri.

Orgelbyggeriet har bygd en rekke orgler til norske kirker, bl.a. til Grue kirke (1998) og Steinkjer kirke (kororgel 2008, hovedorgel 2009). De nye orglene til Steinkjer kirke og Sakshaug kirke har fått internasjonal anerkjennelse. I 2026 leverer firma nytt orgel til St. Olav domkirke i Oslo.

I 1964 bygde Br. Torkildsen et kororgel som ble gitt som gave fra Norge til Coventry-katedralen.

## Referanser


## Kilder
* 

## Eksterne lenker
* Br. Torkildsen Orgelbyggeri: Instrumenter
Radical SR8

**Radical SR8** er en serieprodusert, britisk sportsbil produsert av Radical Sportscars. Bilen har en Nürburgring rundetid på kun 6 minutter og 55 sekunder, og var den nest raskeste produksjonsbilen rundt Nordschleife  bare slått av LM-versjonen av samme bil (SR8LM) inntil 2017 (da den nye rekorden ble satt av Porsche 991 GT2).

## Spesifikasjoner
Bilen har en 2.7 liter V8 som produserer 320 kW (430 hk). Motoren blir laget av Radical Performace Engines (RPE), som har samarbeidet med Radical om motorer siden 1997. Den kraftige motoren og den lette vekten av bilen på 680 kilo fører til at 0-100 tar 2,7 sekunder og at toppfarten er på litt over 285 km/t.

LM versjonen har en sterkere 2,8 liter V8 som produserer 340 kW (455 hk), i tillegg til at bilen er 20 kg lettere, noe som gir en 7 sekunder raskere rundetid rundt Nürburgring.

## Nürburgring rundetiden
Den uvanlig raske rundetiden rund Nordschleife på 6:48 ble satt i en SR8LM av racing-sjåføren Michael Vergers. Bilen kjørte med veilovlig trimsett og rekordtiden ble også satt kun 24 timer etter bilen hadde kjørt dit helt fra England. Vergers har selv sagt at med bedre  racingdekk kan bilen kjøre enda raskere.

I tillegg til den usedvanlig gode Nürburgring-rundetiden holder også SR8LM-en rekorden for raskeste produksjonsbil rundt flere racing-baner som Spa Francorchamps, Bedford Autodrome West Circuit og Circuit de Nevers Magny-Cours Club. 

## Elektrisk prototype
En helt elektrisk versjon av bilen kalt SRZero er under utvikling. Bilen blir laget av Racing Green Endurance, og er svakere og tyngre, men også billigere i drift. Den har en toppfart på 200 km/t og akselererer fra 0-100 på 7 sekunder.  

## Spill-opptredener
Radical SR8 har dukket opp i flere bil-spill som Need For Speed Shift 2, Forza Motorsport 4 og Forza Horizon. Andre biler produsert av Radical som Radical SR9 LMP2 og Radical SR3 Turbo finnes i Project Gotham Racing 4.
 
## Se også
* 24-timersløpet på Le Mans
* Nürburgring

## Referanser


## Eksterne lenker
* Offisiell hjemmeside Radical Sportscars
* Offisiell hjemmeside RPE
* Rundetider
* Nürburgring Rundetider
* Offisiell hjemmeside Racing Green Endurance
Takstmann

**Takstmann** er en person som setter en takst på noe. 
Taksten er en verdiansettelse av en eiendom eller gjenstand.

I utgangspunktet er takstmann ikke en beskyttet tittel. De fleste takstmenn er imidlertid medlem av Norsk takst. En sertifisert takstmann har som hovedregel mesterbrev og flere års byggfaglig erfaring. En rørlegger, snekker og elektriker er ikke en takstmann.

Takstmenn arbeider med å vurdere verdi på boliger eller eiendommer, tilstandsanalyse av boliger, taksering av skade på bygninger og løsøre som biler, maskiner, kjøretøy, båter, innbo eller inventar.
Ved salg av bolig betegner en verditakst fastsatt av en takstmann den prisen en eiendom kan forventes å bli solgt for.

## Norge
Takstmann er ikke en beskyttet tittel i Norge og det stilles ikke faste krav til utdanning.
Ulike bransjeorganisasjoner tilbyr kurs i taksering som tilstandsanalyse og taksering av skade på bygninger og løsøre. Opptakskrav til slike kurs varierer. Det finnes også forskjellige sertifiserings- og godkjenningsordninger.

### Takst på bolig
I 2003 nedsatte Barne- og familiedepartementet et boligtakstutvalg som skulle vurdere blant annet om det burde innføres et felles regelverk, herunder en felles autorisasjonsordning, for alle takstmenn og om det bør være obligatorisk med tilstandsrapport ved eiendomsoverdragelser. 
Boligtakstutvalget avleverte sin rapport i 2005.

I 2007 ble Takstlovutvalget satt ned for å utrede og legge frem forslag til et regelverk som sikrer at det ved markedsføring og salg av boliger i forbrukerforhold som omfattes av avhendingsloven, foreligger relevant informasjon om boligen.
Utvalget skulle ta hensyn til forslagene til Boligtakstutvalget fra 2005 og de la frem sin utredning i 2009.
Takstlovutvalget diskuterte blant annet betegnelsen for de som skal utforme tilstandsrapporter, «takstmenn» og var enige om at betegnelsen «takstmann» ikke bør innføres i lovgivningen, men kom heller ikke frem til enighet om en annen betegnelse. Betegnelsen «bygningssakkyndig» ble diskutert og NITO Takst tilbød seg å fristille sin tittel «takstingeniør».

I juni 2018 bekreftet regjeringen at den fulgte opp takstlovutvalget sitt forslag fra 2009 og tok sikte på å komme med en lovproposisjon i 2018.

Avslutningsvis bør det tilføres at det er fullt mulig for enkeltpersoner å sjekke boligverdi via en boligdatabase for å få en formening om prisen. Det er derimot standard at det er takstmannen som fastsetter den endelige prisen som blir offentliggjort ved boligsalg. 

## Referanser
Thyborøn

**Thyborøn** er en by i Lemvig kommune i Region Midtjylland i Danmark. Den ligger ved Limfjordens utløp mot Nordsjøen. Byen hadde i 2023 et innbyggertall på 1&nbsp;898.

Byen er oppstått rundt havna lengst nord på Harboøre Tange, ved Thyborøn Kanal. Havnen ble anlagt i 1915-1918 og er en av Danmarks største fiskerihavner, med over 110 hjemmehørende fiskefartøyer med en samlet tonnasje på cirka  bruttotonn. Ved havna ligger ankeret fra den russiske orlogsfregatten «Aleksander Nevskij», som forulykket 25. november 1868 utenfor Harboøre Tange. Ankeret ble funnet i 1958 og er fem meter langt og veier fem tonn. 

Byen er endepunkt for Lemvigbanen, som går fra Vemb, via Lemvig, til Thyborøn.

Ved Thyborøn ligger Thyborøn-festningen, som er en av de største som ble anlagt av tyskerne under andre verdenskrig. For å forsvare innseilingen til Limfjorden ble det bygget 66 store og 40 mindre bunkere og kanonstillinger.

Ved halvøya Rønland sør for Thyborøn ligger kjemikaliefabrikken Cheminova, som er den største arbeidsplassen ved siden av havn, fiskeri og fiskeindustri.

Thyborøn var tidligere en del av Thy, og grensen gikk ved Pælediget like sør for den nåværende Thyborøn by. Tilsvarende var *Harborøn* (det nåværende Rønland) den nordligste del av Hardsyssel. Før havet brøt gjennom tangen på 1800-tallet besto Thyborøn ennå bare av noen få hus. På grunn av byggingen av havna vokste befolkningstallet, og det ble upraktisk å tilhøre Agger Sogn og Vestervig-Agger kommune. I 1954 ble den nye Thyborøn kommune overført til Ringkjøbing amt.

## Referanser




## Eksterne lenker
* Thyborøn  på *1001 fortællinger om Danmark*
* Thyborøn Guiden
Hôtel des Mille Collines

**Hôtel des Mille Collines** er et luksushotell i Kigali i Rwanda. Under folkemordet i Rwanda fungerte hotellet som flyktingeleir for mer enn 1000 personer. Hotellsjefen Paul Rusesabaginas historie er blitt filmatisert i *[[Hotell Rwanda]]*. Filmen ble innspilt i Sør-Afrika.

Det firestjerners hotellet har 112 gjesterom, en bar/café, tre konfersnserom, en restaurant og et svømmebasseng. 

Navnet er tatt fra et av selve landets kallenavn; på fransk *Pays des [[Mille Collines]]* eller «de tusen åsers land».

## Eksterne lenker
*
DR SymfoniOrkestret

**DR SymfoniOrkestret** (tidligere **Radiosymfoniorkestret**) er et av verdens eldste radiosymfoniorkestre og Danmarks Radios eldste ensemble. Orkesteret har 106 musikere, og Fabio Luisi er sjefdirigent.

## Historie
Kammersangeren Emil Holm vendte tilbake til Danmark i begynnelsen av 1920-årene etter å ha jobbet mange år på den tyske operascenen. Det skuffet ham å se hvor fattig det danske musikklivet var. Det var veldig få symfonikonserter, og få symfoniorkestre. Holm lagde derfor sitt eget lille ensemble som han hele tiden utvidet. Ensemblet var oppe i elleve musikere da det debuterte med en studiokonsert 28. oktober 1925. 

I de påfølgende årene ble orkesteret utvidet flere ganger og var oppe i 58 fast ansatte musikere, hvilket var nok til de daglige sendingene fra studio. På grunn av det store repertoaret ble orkesteret utvidet med faste assistenter ved torsdagskonsertene.

Den første offentlige konserten ble spilt i 1927, dirigert av komponisten Carl Nielsen. Regelmessige konserter kom i gang fra 1928. I 1933 fikk disse navnet *Torsdagskoncerter.* Etter Holms avgang i 1937 skulle det bli Nicolai Malko og Fritz Busch som preget torsdagskonsertene, og dermed Radiosymfoniorkesteret. I 1948 ble orkesteret enda en gang utvidet, til 92 musikere, og var dermed det største symfoniorkesteret i Skandinavia. 

Dagens besetning er på omkring hundre musikere. Sjefdirigenten Rafael Frühbeck de Burgos døde sommeren 2014. Den nye sjefdirigenten Fabio Luisi tiltrådte i 2016.

## Dirigenter

### Sjefdirigenter
* Herbert Blomstedt 1967–1977
* I tidsrommet 1977–1986 var orkestret uten hoveddirigent
* Lamberto Gardelli 1986–1988
* Leif Segerstam 1988–1995
* Ulf Schirmer 1995–1998
* Gerd Albrecht 1999–2004
* Thomas Dausgaard 2004–2012
* Rafael Frühbeck de Burgos 2012–2014
* Fabio Luisi 2017–

### [[Kapellmester|Kapellmestre]]
* Launy Grøndahl 1925–1956
* Emil Reesen 1927–1936
* Erik Tuxen 1936–1957
* Thomas Jensen 1957–1963

## Referanser


## Eksterne lenker
* 
* 
*  DR SymfoniOrkestrets historie - dr.dk/Koncerthuset
Langrenn under Paralympiske vinterleker 2014 – 5 km kvinner

**5 km kvinner** Man arrangerte både for stående og synshemede i fri teknikk i tillegg til sittende.

## Resultater
### 5 km stående fri teknikk.

### 5 km synshemede fri teknikk.

### 5 km sittende

## Eksterne lenker
* Offisiell resultatside 5km stående 
* Offisiell resultatside 5km synshemede 
* Offisiell resultatside 5km sittende
Hal Sirowitz

**Hal Sirowitz** (1949–2025) var en poet fra New York i USA.

I Norge har hans verk fått oppmerksomhet etter at to av utgivelsene hans kom ut på norsk i Erlend Loes gjendikting.

## Bibliografi
* 1982: *Girlie Pictures*
* 1995: *Happy Baby*
* 1993: *No More Birthdays*
* 1996: *Mother Said* – på norsk i 1997 under tittelen *Sa mor*, gjendiktet av Erlend Loe
* 1998: *My Therapist Said* – på norsk i 1999 under tittelen *Sa terapeuten min*, gjendiktet av Erlend Loe
* 2003: *Before During & After*
* 2004: *Father Said*

## Referanser


## Eksterne lenker
* 
*
Rampelys

**Rampelys** er lysrekken festet til forkanten av scenegulvet eller rampen i et teater.
## Galleri

Fil:Candle snuffer.png|Mann trimmer vekene på rampelyset rett før forestillingen tar til. Engelsk trykk fra sent på 1700-tallet.
Fil:Adolph Menzel - Théâtre du Gymnase in Paris - Google Art Project.jpg|Rampelyset ved Théâtre du Gymnase i Paris. Oljemaleri av Adolph von Menzel, 1856.
Fil:Shinn revue2.jpg|Skuespillerinne opplyses nedenfra av rampelyset fra scenekanten. *The Revue*, 1908.

Det var opprinnelig brukt stearinlys eller vokslys som rampelys. Disse ble satt i en serie kabinetter eller var bare forsynt med skjermer på den siden som vendte mot publikum, slik at de ikke ble blendet. Samtidig reflekterte de speilblanke skjermplatene lyset direkte opp mot skuespillerne.

Mens det gamle teateret brukte levende lys, er rampelyset senere blitt elektriske lys, plassert i et innbygd lystrau over hele scenekanten, slik at disse ikke var synlige for publikum.

## Trivia
Rampelys brukes også i overført betydning, om å være til offentlig skue (leve i rampelyset) eller å havne i nyhetsbildet (stilles i rampelyset).

## Referanser
Ivar Lind

**Ivar Lykke Falch Lind** (født 27. februar 1870 i Førde, død 2. juli 1951 i Bergen) var en norsk politimester og politiker (H) fra Kinn. Han var stortingsmann for Nordre Bergenhus amt (Sogn og Fjordane) fra 1904 til 1906.

Han ble født i lensmannsboligen Kirkevollen i Førde som sønn av lensmann Edvard Falch og Julie Neerland, som hadde ti barn. Ett år gammel ble han adoptert av Olaus Mathias Lind, som var lensmann i Kinn. Han gikk Bergen katedralskole og tok så juridisk embedseksamen i 1893. Han assisterte først adoptivfaren som lensmann, og overtok siden lensmannsombudet i Kinn og Vevring. Fra 1921 til 1940 var han politimester i Fjordane.

Ivar Lind var innvalgt på Stortinget fra Nordre Bergenhus amt 1904–1906, og satt i Stortingets jernbanekomité 1904–1905 og Stortingets konstitusjonskomité 1905–1906. Lind fortsatte i mange år som en sentral organisasjonsmann for Høyre i Sogn og Fjordane. Han var også en tid konstituert som redaktør for høyreorganet *[[Nordre Bergenhus Amtstidende]]*.

Han var ordfører i Kinn herred fra 1923 til 1928, men var fritatt fra vervet mellom 1926 og 1928. I disse årene var han konstituert som fylkesmann i Sogn og Fjordane, mens Ingolf Elster Christensen var statsråd.

Han ble tildelt 7. juni-medaljen og Haakon VIIs jubileumsmedalje. Ivar Linds gate i Florø er oppkalt etter ham.

## Referanser


## Eksterne lenker
*
Haixun-klassen

**Haixun-klassen** (Type 718-Cutter) er en kinesisk fartøysklasse som består av kun ett skip, benyttet av den kinesiske kystvakten. Skipet, 1001 Haijing, ble sjøsatt i 2006 og utøver sine oppdrag med base i Shanghai. Det er (2014) kystvaktens mest moderne fartøy.

## Referanser
Mille Collines

***Mille Collines*** (fransk, betyr «hundre åser») er blitt et stående uttrykk som karakteriserer det afrikanske landet Rwanda, som har en særdeles kupert geografi - *Pays des Mille Collines* er nesten blitt et synonym for Rwanda.
Radio Télévision Libre des Mille Collines

**Radio Télévision Libre des Mille Collines** (norsk: Den frie radio til de tusen høyder) forkortet **RTLM**, var en radiostasjon i Rwanda mellom 8. juli 1993 og 31. juli 1994. RTLM spilte en aktiv rolle under folkemordet i Rwanda, ved at den ved forskjellige hatkampanjer og rasistisk propaganda oppfordret landets hutu-befolkning til å ta livet av landets tutsier. Stasjonens tilnavn var *Hutu Power Radio*. RTLM ble støttet av landets huturegjering og sendte fra en av hærens militærforlegninger i hovedstaden Kigali. Stasjonen drev også kampanjer mot blant annet FN og de fredsbevarende styrkenes øverstkommanderende Roméo Dallaire. 

RTLMs sendinger bidro i betydelig grad til å høyne voldsnivået, og et overslag hevder at opp til 45.000 av mordene, det vil si cirka 9 prosent, fant sted på grunn av RTLMs propaganda ved den koordinerede rolle stasjonen fikk.

Det var RTLM som formidlet startskuddet for folkemordet da en av stasjonens programledere, den italiensk-belgiske Georges Ruggiu, formidlet kodeordene «hugg ned de høye trærne». Dette var signalet for å sette i gang drapene på tutsier. Dette fant sted etter at landets president Juvénal Habyarimanas private fly var blitt skutt ned og samtlige ombord var omkommet. 

Da Kigali ble inntatt av opposisjonsgeriljaen RPF den 19. juli 1994 flyktet mange av stasjonens medarbeidere til nabolandet Zaire der sendingene i noen grad fortsatte i ytterligere en ukes tid, til de helt opphørte den 31. juli.

## Kjent personal på RTLM
* Félicien Kabuga, radiosjef
* Ferdinand Nahimana, nestsjef
* Jean Bosco Barayagwiza vice nestsjef
* Gaspard Gahigi, nyhetssjef
* Georges Ruggiu, radioprogramleder
* Valerie Bemeriki, radioprogramleder

## Referanser


## Eksterne lenker

* "RwandaFile": Avskrifter av sendinger fra RTLM (engelsk)
Felles klagenemnd

**Felles klagenemnd** er en norsk statlig nemnd som behandler klager over enkeltvedtak vedrørende annullering av eksamen, innleveringer, arbeidskrav, praksis med mer. I tillegg jobber den med utestengning og bortvisning, utestenging grunnet straffbare forhold (politiattest), og utestenging etter skikkethetsvurdering. 

Felles klagenemnd behandler også klager på utdanningsinstitusjonenes avgjørelser om innsyn i dokumenter i offentlig virksomhet (offentlighetsloven).

## Medlemmer
Felles klagenemnd består av syv medlemmer oppnevnt av Kongen i statsråd og Kunnskapsdepartementet. Medlemmene velges for fire år av gangen, med unntak av studentrepresentantene som velges for to år av gangen.

Direktoratet for høyere utdanning og kompetanse fungerer som sekretariat og har ansvar for å forberede og tilrettelegge klagesakene.

## Referanser


## Eksterne lenker
*
Eberhard Günther Kern

**Eberhard Günther Kern** (født 1899, død 1974) var en tysk filolog og lærer som bodde flere år i Norge. Han var aktiv i NSDAP.

Kern flyttet til Norge i 1923 og arbeidet som tysklærer. Han meldte seg inn i det tyske nazipartiet NSDAP etter Hitlers maktovertagelse  i 1933, og ble leder for partiets Ortsgruppe i Oslo. Han ble avløst i 1937 etter svake resultater i å verve tyskere bosatt i Norge til politisk virksomhet.

Fra 1939 fungerte Kern som Hans Wilhelm Scheidts Oslo-kontakt. Kern introduserte Scheidt for Vidkun Quisling, fulgte ham på reiser, og bedrev etterretningsvirksomhet. Kerns virksomhet under andre verdenskrig var ikke nok til å få ham dømt i landssvikoppgjøret, men han ble likevel utvist til Tyskland i 1947.

Kern oversatte en rekke bøker mellom tysk og norsk, og stod blant annet for den tyske oversettelsen av Quislings *[[Russland og vi]]*. I 1941 utkom Kerns norske oversettelse av Hitlers *[[Mein Kampf]]*. Kerns *Mein Kampf*-oversettelse var på vei til å bli nyutgitt i Norge i 2002, men utgivelsen ble stoppet av barnebarnet Ketil Kern etter at forlaget ikke hadde klarert rettighetene til oversettelsen.

## Referanser
Kvam pistolklubb

:*Denne artikkelen handler om Kvam pistolklubb i [[Kvam]] i [[Hordaland]], som ikke må forveksles med Kvam Pistolklubb i tettstedet [[Kvam (tettsted)|Kvam]] i [[Gudbrandsdalen]].*

**Kvam pistolklubb** i Kvam herad er en pistolklubb ble stiftet i 1983. Per 2023 hadde klubben 84 medlemmer. Klubben driver med disiplinene baneskyting, feltskyting og dynamisk sportsskyting. Klubben har to skytebaner, utendørs i Vangdalsåsen og innendørs i «Dalatun» (Steinsdalen samfunnshus). Tidligere brukte klubben Tolomarka skytebane, nedlagt i 2015. I tillegg til å stå bak en rekke distrikts-arrangementer, var klubben i 1986 medarrangør for pistol-NM (25–50 m) sammen med de andre Hordaland-klubbene.

## Referanser


## Eksterne lenker
*
Korisliiga

**Korisliiga** er den høyeste basketligaen i Finland. For tiden spilles firedobbel serie i grunnspillet, og best av 5 i alle finalerunder i sluttspillet.

## Lag sesongen 2013/14

## Seriemesterskap

## Eksterne lenker

* Finlands Basketforbund / Korisliiga